Glac'haret holl e oa ar verc'hig o klevout komz evel-se.   Met da Draonienn Iria e felle d'ezi mont. Ouz he gwelout ken aheurtet, eun dervez, a-raok lezel anezi da vont gant an deñved, he mamm he c'hemeras en he fart hec'h unan, evit esa ober d'ezi anzav edo o konta gevier. Da genta e komzas brao outi... buan avat e teuas adarre ar soroc'h... hag an taolioù troad-balaenn. Lusia a c'houzañvas  pep tra hep eur ger.